شه‌فه‌ق نيوز/ عوسمان غانمى وه‌زير ناوخوه‌يى، ئاشكراى دامه‌زرانن ليژنه‌يگ كرد وه‌ سه‌رۆكايه‌تى خوه‌ى ئه‌را چه‌وديرى رێ وشوونه‌يل كه‌ره‌نتينكردن خوه‌يپاريزى و ئاماژه‌يش وه‌ وجوود پلانيگ تامڵكردن كرد وه‌ل په‌تاى كۆرۆنا وه‌ئه‌وه‌گ ئه‌را چه‌ن مانگيگ وه‌رده‌وام ئه‌دێ.
غانمى له‌ به‌ياننامه‌يگ ئه‌را ئاژانس شه‌فه‌ق نيوز وت: په‌تاى كۆرۆنا ده‌سكرده‌سه‌ بڵاوبوينه‌وه‌ و شماره‌ى فريه‌يگ له‌ مه‌ردم تويشى هاتنه‌و هويچ رييگ ئه‌را نواگيرى له‌لى نيه‌ مه‌گه‌ر قه‌يه‌غه‌ى خوه‌يپاريزى له‌سايه‌ى نه‌وين چاره‌سه‌ر.
غانمى باس له‌وه‌يش كرد و وت: ليژنه‌يليگ له‌ وه‌زاره‌ت ناوخوه‌يى دامه‌زرانيمنه‌ ك ئه‌ندامه‌يليگ له‌ پۆليس كۆمه‌ڵگايى و به‌شه‌يل تر له‌ وه‌زاره‌ته‌گه‌ ئه‌گرنه‌ خوه‌يان له‌وه‌ر ريگرى له‌ په‌تاگه‌.
